ഗുണ നിലവാരത്തെ ചൊല്ലി തര്ക്കം പശുവും കിടാരിയും പെരുമഴയില് റാന്നി: വിറ്റ പശുവിന് പാല് കുറവാണെന്ന ആരോപണം ഉന്നയിച്ച് വാങ്ങിയ ആള് ആദ്യ ഉടമയുടെ വീടിനു സമീപം കെട്ടിയിട്ടു. ഉത്തരവാദിത്വം ഏല്ക്കാന് ആരും തയാറാകാതെ തര്ക്കത്തിലായ പശുവും ഒരു മാസം പോലും പ്രായമാകാത്ത കിടാരിയും റോഡരുകിലെ റബര് മരച്ചുവട്ടില് പെരുമഴയില് അവശനിലയില്. ഇടക്കുളം പള്ളിക്കമുരുപ്പിലാണ് സംഭവം. പ്രസവത്തിനു മുമ്ബു വിറ്റ പൂര്ണ ഗര്ഭിണിയായ പശുവിന് ആദ്യ ഉടമ പറഞ്ഞത്ര പാല് പ്രസവ ശേഷം ലഭിച്ചില്ലെന്നാണ് നിലവിലെ ഉടമയുടെ പരാതിയെന്ന് പോലീസ് പറഞ്ഞു. ഇദ്ദേഹം പശുവിനേയും കിടാരിയേയും ആദ്യ ഉടമയുടെ വീടിനു സമീപം എത്തിച്ചെങ്കിലും അദ്ദേഹം ഏറ്റെടുത്തില്ല. വാങ്ങിയ ശേഷം പശുവിനു വേണ്ടി ചെലവായ തുക കൂടി നല്കണമെന്നായിരുന്നു രണ്ടാം ഉടമയുടെ ആവശ്യമെന്നും ഇത് ആദ്യ ഉടമ സമ്മതിക്കാതിരുന്നതാണ് പ്രശ്നത്തിന് വഴി വച്ചതെന്നുമാണ് പോലീസ് പറയുന്നത്. എന്തായാലും രണ്ടാളും ഉപേക്ഷിച്ച പശുവും കിടാരിയും ഇന്നലെ പകലും രാത്രിയിലും പെയ്ത കനത്ത മഴയിലും റോഡരുകില് നനഞ്ഞു നില്ക്കുകയാണ്. മഴ നനഞ്ഞ് കിടാരിക്ക് ആപത്തുണ്ടാകുമെന്നു കണ്ട് ചില മൃഗസ്നേഹികള് വിവരം അറിയിച്ചതിനെ തുടര്ന്ന് പശുവിനേയും കിടാരിയേയും സുരക്ഷിത സ്ഥാനത്തേക്കു മാറ്റിക്കെട്ടാന് പോലീസ് നടപടി സ്വീകരിച്ചിട്ടുണ്ട്. തിങ്കളാഴ്ച ഇരു കൂട്ടരേയും പരാതി പരിഹരിക്കാന് വിളിച്ചിട്ടുള്ളതായും പോലീസ് പറഞ്ഞു.